**Mārtiņš Stāks.**

**Dzimšanas datums :** 1956. gada 6. septembris.

**Dzimšanas vieta :** Milvoki, Viskonsina (Milwaukee, Wisconsin), ASV

**Dzīves vieta :** Park Ridge, (Čikāgas priekšpilsēta), Illinois, ASV.

**Izglītība:** Milvoku Pulkveža Kalpaka Latviešu skola, Gaŗezera Vasaras vidusskola, University of Wisconsin - bakalaura (1978) un maģistra (1979) gradi tautsaimniecības un finanču zinātnēs.

**Nodarbošanās :** Pēc universitātes studijām iesāku darbu ar starptautisko audita, finanču, nodokļu un konsultācijas firmu *Arthur Andersen,* kuŗā nostrādāju 23 gadus. Vairums projektu bija ASV, bet piedalījos dažos ārzemēs un pavadīju kādu laiku Londonā, Kuwaitā un Nigērijā. Atvēru Baltijas valstīs filiāles Igaunijā, Lietuvā un Latvijā (1991-93), kuŗā laikā dzīvoju Rīgā un Jūrmalā. *Andersen* firma 2002. g. tika pārveidota un izkaisīta sakarā ar ASV valdības tieslietu lēmumiem. Firmas īpašnieki nolēma savienoties ar *Ernst & Young* starptautisko firmu (ieskaitot Baltijas filiāles) u.c. starptautiskām firmām. Es tanī laikā piedalījos grupā kas nodibināja firmu *Protivi.* Pēc to strādāju *Stout* firmā kopā ar *Andersen* kolēģiem līdz 2024 gada. Projekti pie kuŗiem strādāju bija tādi, kas pieprasa: investīciju banku darbību, notiek akcionāru strīdi vai citādas sarežģītas komerciāli radušās lietas, pieprasa juridisko liecību, piemēram zaudētās peļņas un zaudējumu analīze kur sagaida ekspertīzi grāmatvedībā, un datu analītikas vai riska pārvaldības vajadzības.

**Latviešu sabiedriskā dzīve :** Esmu Daugavas Vanagu (DV) biedrs kopš 12 gadu vecuma Milvoku apvienībā, ASV, kur piedalījos šaušanas komandā! 2021. g. tiku ievēlēts priekšsēža amatā Čikāgas DV apvienībā un ASV DV valdē. 2023. g. iesāku darbību DV Centrālā valdē. 2024 g. tiku ievēlēts DV ASV priekšsēža amatā. Esmu bijis aktīvs Latviešu centrā Gaŗezers kopš 1966. g. Jaunības gados piedalijos bērnu nometnē un vasaras vidusskolā, vēlāk kā audzinātājs. Esmu darbojies kā Gaŗezera padomes loceklis un priekšsēdis, bet pašlaik aktīvs kā akcionāru pārstāvis vairākām organizācijām. Sastāvu sekojošās organizācijās: Korporācijā Selonijā, Latvian/American Chamber of Commerce, Čikāgas Latviešu Biedrībā un Ciānas Latviešu evanģeliski luteriskā draudzē kā padomes loceklis. Agrākos gados izpildīju priekšsēža posteni Čikāgas Latviešu Organizāciju Apvienībā un Čikāgas Krišjāņa Barona Latviešu skolā (KBLS) vecāku padomē.

**Ģimenes dzīve :** Kopš 1984. g. apprecēju dzīves biedri Luanna Stāks. Mums ir divi pieauguši bērni, kuŗi apmeklēja KBLS un Gaŗezera skolas, un arī trīs mazbērni. Luannai ir bakalaura un maģistra gradi paedegoģijā, un 1992 gadā kopā ar kolēģiem viņa nodibināja *The International School of Latvia (ISL),* kas šodien atrodās Piņķos, pilsētā starp Jūrmalu un Rīgu. Mēs abi šinīs dienās pavadam laiku ar mūsu plašāko ģimeni, tagad vairāk ar mazbērniem. Laik pa laikam celojam, un cenšamies apciemot draugus un radus, kuŗi dzīvo Latvijā un citur Eiropā. Man personīgi vēl interesē un skatos sportu, kā arī cenšos lasīt un iedziļināties vēstures notikumos un šīs dienas ziņās u.c. jaunumos.